Kender du noget til sagen? Send en mail til 1929@bt.dk, sms til 1929 eller skriv til os på Facebook.

67-årige Finn Petersen fra Korsør har tidligere fået sit hus ransaget fire gange i jagten på forsvundne Emilie Meng. Finn Petersen troede, at sagen var slut, men han har lige fået at vide, at politiet nu er kommet med teknikere fra København for at undersøge huset igen, og det er han rystet over, fortæller han til BT.

»Jeg er på vej hjem lige nu, da jeg er blevet ringet op af politiet, fordi de er i gang med en ransagning af mit hjem. Jeg er fuldstændigt oprørt indvendig,« siger han.

Politiet ransager en bolig i Korsør i forbindelse med Emilie Meng-sagen. Foto: Claus Bech Vis mere Politiet ransager en bolig i Korsør i forbindelse med Emilie Meng-sagen. Foto: Claus Bech

Politiet skriver i en pressemeddelelse, at de har modtaget nye oplysninger efter den seneste ransagning, og derfor ser man sig nødsaget til at ransage huset igen.

»Det skal understreges, at vi ingen sikker formodning har om, at Emilie opholder sig på denne adresse, men vores undersøgelser i dag er et udtryk for, at alle muligheder skal udelukkes, siger Kim Kliver i politiets pressemeddelelse.

Politiet ransager en bolig i Korsør i forbindelse med Emilie Meng-sagen. Foto: Claus Bech Vis mere Politiet ransager en bolig i Korsør i forbindelse med Emilie Meng-sagen. Foto: Claus Bech

BT har tidligere skrevet om, hvordan 67-årige Finn Petersen har fået ransaget sit hjem fire gange med blandt andet varmesøgere for at se, om der var skjulte rum, hun kunne befinde sig i. Personer fra Facebook-gruppen 'Forsvundne Personer,' har været anklaget for at lave ulovlige overvågninger af Finns hus.

Dengang sagde politiet til BT, at sagen var lukket, og at Finn ikke var under mistanke. Men nu er der altså dukket nye oplysninger op i sagen, der får politiet til at gennemsøge hans hus igen. Og det kommer bag på Finn Petersen, som BT fanger på telefon, mens han sidder i sin bil på vej hjem, fordi han lige har fået opkaldet fra politiet om, at hans hus er ved at blive gennemsøgt.

»Jeg troede denne her sag var afsluttet. De har jo været der med lys og varmesøgere for at finde ud af, om der var hulrum i mit hus, men nu kommer der så teknikere fra København og splitter mit hus ad, og jeg aner ikke, hvad jeg skal gøre,« siger han.

Finn Petersen har ikke selv nogen ide om, hvad der er for oplysninger, der har ført til, at politiet igen ransager hans hus.

»Det aner jeg ikke noget om, men det får jeg forhåbentlig at vide, når jeg kommer hjem.«